દેશના એકમાત્ર મહિલા વડાપ્રધાન ઈન્દિરા ગાંધીની આજે 34મી પુણ્યતિથિ છે. આજના દિવસે વર્ષ 1984માં ઇન્દિરા ગાંધીની હત્યા કરવામાં આવી હતી. પુણ્યતિથિનાં અવસર પર વડાપ્રધાન નરેન્દ્ર મોદી, કોંગ્રેસ અધ્યક્ષ રાહુલ ગાંધી, યુપીએ ચેરપર્સન સોનિયા ગાંધી, પૂર્વ વડાપ્રધાન સહિત અનેક દિગ્ગજોએ તેમને શ્રદ્ધાંજલિ આપી હતી. કોંગ્રેસ અધ્યક્ષ રાહુલ ગાંધી, ભૂતપૂર્વ પ્રધાનમંત્રી મનમોહન સિંહ અને સોનિયા ગાંધીએ ઇન્દિરા ગાંધીની સમાધિ પર જઇને શ્રદ્ધાંજલિ આપી હતી. આ અવસરે કોંગ્રેસ આજે દેશભરમાં કાર્યક્રમ કરશે.